Εγχειρίδιο χρήσης VAIO Σειρά SVS13A1/SVS1311/SVS1511

Συχνές ερωτήσεις

#### Τι πρέπει να κάνω αν δεν µπορώ να εκτυπώσω ένα έγγραφο;

- Βεβαιωθείτε ότι οι ρυθμίσεις εκτυπωτή είναι διαμορφωμένες.
  Για πληροφορίες σχετικά με τις ρυθμίσεις του εκτυπωτή, ανατρέξτε στο εγχειρίδιο του εκτυπωτή.

- Βεβαιωθείτε ότι ο εκτυπωτής σας είναι ενεργοποιημένος.
  Για περισσότερες πληροφορίες, ανατρέξτε στο εγχειρίδιο του εκτυπωτή σας.

- Βεβαιωθείτε ότι οι συνδέσεις μεταξύ του καλωδίου τροφοδοσίας του εκτυπωτή και του μετασχηματιστή εναλλασσόμενου ρεύματος του εκτυπωτή και μεταξύ του μετασχηματιστή εναλλασσόμενου ρεύματος και της πρίζας είναι σταθερές.

- Βεβαιωθείτε ότι έχει εγκατασταθεί το κατάλληλο πρόγραμμα οδήγησης του εκτυπωτή.
  Όταν συνδέετε έναν καινούριο εκτυπωτή, πρέπει πρώτα να εγκαταστήσετε το πρόγραμμα οδήγησης του εκτυπωτή. Για πληροφορίες σχετικά με τον τρόπο εγκατάστασης του προγράμματος οδήγησης του εκτυπωτή, ανατρέξτε στο εγχειρίδιο του εκτυπωτή σας ή επισκεφθείτε τον ιστότοπο του κατασκευαστή.

- Βεβαιωθείτε ότι ο εκτυπωτής σας εμφανίζεται ως συνδεδεμένος με το δίκτυο και έτοιμος. Στη συνέχεια, βεβαιωθείτε ότι οι ρυθμίσεις του εκτυπωτή είναι σωστά διαμορφωμένες, όπως υποδεικνύεται στο εγχειρίδιο του εκτυπωτή.

- Βεβαιωθείτε ότι έχει επιλεγεί για τον εκτυπωτή η ρύθμιση Ορισμός εκτυπωτή ως προεπιλεγμένου. Για περισσότερες πληροφορίες, ανατρέξτε στη Βοήθεια και υποστήριξη των Windows.

- Βεβαιωθείτε ότι ο εκτυπωτής σας είναι συμβατός με την έκδοση των Windows που είναι εγκατεστημένη στον υπολογιστή σας VAIO.

- Βεβαιωθείτε ότι ο εκτυπωτής σας είναι συνδεδεμένος με το δίκτυό σας (LAN).
  Αν ο εκτυπωτής είναι απευθείας συνδεδεμένος με το δίκτυο (LAN), βεβαιωθείτε ότι υπάρχει ενεργοποιημένος δρομολογητής ή διανομέας.
  Αν ο εκτυπωτής είναι συνδεδεμένος σε διακομιστή εκτυπώσεων, βεβαιωθείτε ότι δεν εμφανίζεται κάποιο μήνυμα σφάλματος στο διακομιστή εκτυπώσεων.

- Βεβαιωθείτε ότι το λογισμικό σας λειτουργεί σωστά.
  Το λογισμικό ενδέχεται να μην υποστηρίζει τη δική σας μορφή εγγράφων. Σε αυτήν την περίπτωση, το έγγραφό σας δεν θα εκτυπωθεί σωστά. Επικοινωνήστε με τον εκδότη λογισμικού ή με τον κατασκευαστή του εκτυπωτή σας.

- Βεβαιωθείτε ότι έχει επιλεγεί η σωστή θύρα εκτυπωτή για τον εκτυπωτή σας.
  Για περισσότερες πληροφορίες σχετικά με τις ρυθμίσεις της θύρας του εκτυπωτή, ανατρέξτε στο εγχειρίδιο του εκτυπωτή ή επικοινωνήστε με τον κατασκευαστή.