Εγχειρίδιο χρήσης VAIO Σειρά SVS13A1/SVS1311/SVS1511

Συχνές ερωτήσεις

#### Τι πρέπει να κάνω αν η ενδεικτική λυχνία λειτουργίας ανάβει με πράσινο χρώμα όταν πατάω το κουμπί λειτουργίας, αλλά η οθόνη παραμένει κενή;

- Βεβαιωθείτε ότι έχετε ρυθμίσει σωστά τη φωτεινότητα και την αντίθεση.

- Ενδέχεται να έχει επιλεγεί ως έξοδος οθόνης μια εξωτερική οθόνη.
  Πατήστε τα πλήκτρα Fn+F7 αρκετές φορές για να επιλέξετε την έξοδο οθόνης που επιθυμείτε και, στη συνέχεια, πατήστε το πλήκτρο Enter.

- Αν χρησιμοποιείτε μια εξωτερική οθόνη, βεβαιωθείτε ότι είναι συνδεδεμένη με μια πρίζα εναλλασσόμενου ρεύματος και ενεργοποιημένη. Βεβαιωθείτε ότι έχετε ρυθμίσει σωστά τη φωτεινότητα και την αντίθεση.
  Για πληροφορίες σχετικά με τον τρόπο αλλαγής των ρυθμίσεων, ανατρέξτε στο εγχειρίδιο της οθόνης σας.

- Πατήστε τα πλήκτρα Alt+F4 αρκετές φορές για να κλείσετε το παράθυρο της εφαρμογής.
  Ενδέχεται να έχει σημειωθεί σφάλμα εφαρμογής.

- Αν περιμένετε για λίγο και η οθόνη του υπολογιστή παραμένει κενή, επανεκκινήστε τον υπολογιστή σας VAIO, ακολουθώντας τις παρακάτω διαδικασίες με τη σειρά: Πρέπει να σημειωθεί ότι μετά από αυτές τις διαδικασίες ενδέχεται να καταστραφούν τα δεδομένα τα οποία επεξεργάζεστε.

- Αν κάποιες περιφερειακές συσκευές, όπως ένας εκτυπωτής ή μια συσκευή USB, ή και ο ίδιος ο υπολογιστής σας VAIO είναι συνδεδεμένα στο δίκτυο, αποσυνδέστε τα όλα.

- Πατήστε και κρατήστε πατημένο το κουμπί (Λειτουργίας) για τουλάχιστον τέσσερα δευτερόλεπτα και βεβαιωθείτε ότι έχει σβήσει η ενδεικτική λυχνία λειτουργίας. Στη συνέχεια, ενεργοποιήστε ξανά τον υπολογιστή σας VAIO.

- Αν το πρόβλημα εξακολουθεί, πατήστε και κρατήστε πατημένο το κουμπί (Λειτουργίας) για τουλάχιστον τέσσερα δευτερόλεπτα και βεβαιωθείτε ότι έχει σβήσει η ενδεικτική λυχνία λειτουργίας. Αποσυνδέστε όλα τα καλώδια που είναι συνδεδεμένα στον υπολογιστή σας VAIO, όπως εκείνο του μετασχηματιστή εναλλασσόμενου ρεύματος, αφαιρέστε την μπαταρία και περιμένετε περίπου πέντε λεπτά. Στη συνέχεια, τοποθετήστε όλα τα καλώδια, τις περιφερειακές συσκευές και την μπαταρία στη θέση τους και ενεργοποιήστε ξανά τον υπολογιστή.

- Αν δεν έχει εγκατασταθεί σωστά μια επιπλέον μονάδα μνήμης, ο υπολογιστής σας VAIO ενδέχεται να μην ενεργοποιείται.
  Η χρήση μονάδων μνήμης που δεν πληρούν τις προδιαγραφές της Sony ή η εσφαλμένη εγκατάσταση μονάδων μνήμης ενδέχεται να προκαλέσουν αστοχία εκκίνησης ή αστάθεια λειτουργίας του υπολογιστή.
  Σε αυτήν την περίπτωση, επανεγκαταστήστε τη μονάδα μνήμης.
  Αν χρησιμοποιείτε μονάδα μνήμης που δεν φέρει την επωνυμία Sony, επικοινωνήστε με τον αντιπρόσωπο πωλήσεων ή με τον κατασκευαστή της μονάδας μνήμης.

- Αν μεταφέρετε τον υπολογιστή σας VAIO απευθείας από μια ψυχρή σε μια θερμή τοποθεσία ή αν τον χρησιμοποιείτε σε μια τοποθεσία με υψηλά επίπεδα υγρασίας, ενδέχεται να συγκεντρωθεί υγρασία στο εσωτερικό του υπολογιστή.
  Σε αυτήν την περίπτωση, περιμένετε τουλάχιστον για μία ώρα για να τον ενεργοποιήσετε.
  Μην χρησιμοποιείτε τον υπολογιστή σε τοποθεσίες με υψηλά επίπεδα υγρασίας (σχετική υγρασία υψηλότερη του 80%), καθώς ενδέχεται να προκληθεί δυσλειτουργία.