Εγχειρίδιο χρήσης VAIO Σειρά SVS13A1/SVS1311/SVS1511

Εργασία

# Σημειώσεις για την ανάκτηση

Πριν από την ανάκτηση του υπολογιστή σας VAIO, διαβάστε προσεκτικά τις ακόλουθες σημειώσεις.

## Σημαντικές σημειώσεις για την ανάκτηση

- Με την ανάκτηση του υπολογιστή σας VAIO, διαγράφονται όλα τα δεδομένα από την ενσωματωμένη συσκευή αποθήκευσης και όλες οι ρυθμίσεις επανέρχονται στις αρχικές εργοστασιακές τους τιμές. Βεβαιωθείτε ότι έχετε αντίγραφα ασφαλείας των πολύτιμων δεδομένων σας.

- Πριν από την ανάκτηση του υπολογιστή, αποσυνδέστε όλες τις περιφερειακές συσκευές από τον υπολογιστή σας VAIO εκτός από το καλώδιο τροφοδοσίας, το μετασχηματιστή εναλλασσόμενου ρεύματος ή τις συσκευές που απαιτούνται για την ανάκτηση.

- Μην διακόπτετε τη διαδικασία ανάκτησης έως ότου ολοκληρωθεί.

- Αν έχετε ξεχάσει τον κωδικό πρόσβασης και δεν μπορείτε να εκκινήσετε τη διαδικασία ανάκτησης, επικοινωνήστε με ένα εξουσιοδοτημένο κέντρο υποστήριξης/σέρβις της Sony για να τον ορίσετε εκ νέου. Θα επιβαρυνθείτε με χρέωση για τον εκ νέου ορισμό.

## Σημειώσεις για το λογισμικό

- Με την ανάκτηση του υπολογιστή σας VAIO μπορείτε να επαναφέρετε μόνο το προεγκατεστημένο λογισμικό. Δεν είναι δυνατή η επαναφορά του λογισμικού που έχετε εγκαταστήσει μόνοι σας ή των δεδομένων που έχετε δημιουργήσει μετά την αγορά. Επιπλέον, δεν είναι δυνατή η επαναφορά μόνο των Windows.

- Ορισμένες προεγκατεστημένες εφαρμογές λογισμικού περιλαμβάνουν επιλογές που επιτρέπουν στις εφαρμογές να εγκαθίστανται ή να απεγκαθίστανται από μόνες τους. Ωστόσο, αν χρησιμοποιούνται αυτές οι επιλογές, ενδέχεται να μην λειτουργεί σωστά το λογισμικό στον υπολογιστή σας VAIO.

- Με την εγκατάσταση λογισμικού για την τροποποίηση του μεγέθους των διαμερισμάτων ενδέχεται να απενεργοποιηθεί η ανάκτηση ή η δημιουργία δίσκων επαναφοράς.

Σχετικό θέμα
Πληροφορίες για την ανάκτηση
Δημιουργία δίσκων επαναφοράς
Ανάκτηση από την περιοχή επαναφοράς
Ανάκτηση από τους δίσκους επαναφοράς