Εγχειρίδιο χρήσης VAIO Σειρά SVS13A1/SVS1311/SVS1511

Εργασία

# Χρήση της κατάστασης Αναστoλής λειτoυργίας

Στην κατάσταση Αναστολής λειτουργίας, όλες οι περιττές συσκευές του υπολογιστή σας VAIO απενεργοποιούνται. Ωστόσο, ορισμένες συσκευές παραμένουν ενεργοποιημένες, προκειμένου να διατηρήσουν την κατάσταση του υπολογιστή, συμπεριλαμβανομένων των δεδομένων τα οποία επεξεργάζεστε. Η κατάσταση Αναστολής λειτουργίας είναι χρήσιμη όταν, για παράδειγμα, κάνετε ένα μικρό διάλειμμα.
Με τις προεπιλεγμένες ρυθμίσεις κατάστασης Αναστολής λειτουργίας, το το Rapid Wake είναι ενεργοποιημένο και η κατάσταση του υπολογιστή αποθηκεύεται στην ενσωματωμένη συσκευή αποθήκευσης.

## Για να ενεργοποιήσετε την κατάσταση Αναστoλής λειτoυργίας

1. Κάντε κλικ στο (Έναρξη), (βέλος) δίπλα στο κουμπί Τερματισμός λειτουργίας, και στην επιλογή Αναστολή λειτουργίας.

Η ενδεικτική λυχνία λειτουργίας σβήνει όταν ο υπολογιστής σας VAIO εισέρχεται σε κατάσταση Αναστολής λειτουργίας.
Υπόδειξη

- Εξ ορισμού, ο υπολογιστής σας VAIO εισέρχεται αυτόματα σε κατάσταση Αναστολής λειτουργίας μετά από 30 λεπτά αδράνειας, όταν λειτουργεί με εναλλασσόμενο ρεύμα.

- Μπορείτε επίσης να θέσετε τον υπολογιστή σας VAIO σε κατάσταση Αναστολής λειτουργίας με τους παρακάτω χειρισμούς.

- Πατήστε το κουμπί (Λειτουργίας - με την προεπιλεγμένη ρύθμιση).
  Πρέπει να σημειωθεί ότι αν πατήσετε και κρατήσετε πατημένο το κουμπί (Λειτουργίας) για τουλάχιστον τέσσερα δευτερόλεπτα, ο υπολογιστής σας VAIO θα απενεργοποιηθεί αυτόματα. Με αυτήν την ενέργεια διαγράφονται όλα τα μη αποθηκευμένα δεδομένα.

- Κλείστε το καπάκι της οθόνης LCD και μην χρησιμοποιήσετε τον υπολογιστή για λίγα δευτερόλεπτα.

## Για να επιστρέψετε στην Κανονική κατάσταση

1. Πατήστε το κουμπί (Λειτουργίας).

Σημείωση

- Εξ ορισμού, όταν η ισχύς της μπαταρίας εξαντλείται, ο υπολογιστής σας VAIO εισέρχεται αυτόματα σε κατάσταση Αδρανοποίησης. Ωστόσο, ανάλογα με το λογισμικό που εκτελείται κάθε φορά και με τις συνδεδεμένες συσκευές, τα Windows ενδέχεται να μην επιτρέψουν την αναστολή των εργασιών, γεγονός που παρεμποδίζει την είσοδο σε κατάσταση Αδρανοποίησης. Αν συμβεί αυτό και η ισχύς της μπαταρίας εξαντλείται, ο υπολογιστής θα απενεργοποιηθεί, προκαλώντας απώλεια των μη αποθηκευμένων δεδομένων.
  Όταν ο υπολογιστής λειτουργεί με ισχύ από την μπαταρία, αποθηκεύετε συχνά τα δεδομένα σας.

- Προτού μετακινήσετε τον υπολογιστή σας VAIO, βεβαιωθείτε ότι η ενδεικτική λυχνία λειτουργίας είναι σβηστή, προκειμένου να αποφύγετε προσκρούσεις ή κραδασμούς στη μονάδα του σκληρού δίσκου εν ώρα λειτουργίας.

Υπόδειξη

- Αν πατήσετε και κρατήσετε πατημένο του κουμπί (Λειτουργίας) για τουλάχιστον τέσσερα δευτερόλεπτα, ο υπολογιστής σας VAIO θα απενεργοποιηθεί αυτόματα. Με αυτήν την ενέργεια διαγράφονται όλα τα μη αποθηκευμένα δεδομένα.

- Μπορείτε να επαναφέρετε τον υπολογιστή σας VAIO από την κατάσταση Αναστολής λειτουργίας στην Κανονική κατάσταση, ανοίγοντας το καπάκι της οθόνης LCD. Για να αλλάξετε την ενέργεια όταν ανοίγετε το καπάκι, αλλάξτε τις ρυθμίσεις στο Ρυθμίσεις ενεργειών για το κάλυμμα (Lid Action Settings) κάτω από το Διαχείριση ενέργειας (Power Management) στο VAIO Control Center.

Σχετικό θέμα
Σημειώσεις για τη χρήση της παροχής ρεύματος
Σημειώσεις για την κατάσταση Αναστολής λειτουργίας
Παράταση της διάρκειας ισχύος της μπαταρίας
Αλλαγή των ρυθμίσεων της λειτουργίας Rapid Wake (κατάσταση Αναστολής λειτουργίας)