Εγχειρίδιο χρήσης VAIO Σειρά SVS13A1/SVS1311/SVS1511

Στοιχεία αναφοράς

# Σημειώσεις για τη χρήση της παροχής ρεύματος

Προτού συνδέσετε τον υπολογιστή σας VAIO σε μια παροχή εναλλασσόμενου ρεύματος, διαβάστε τις ακόλουθες προφυλάξεις.

- Αν αφαιρέσετε την μπαταρία ενώ ο υπολογιστής σας VAIO είναι ενεργοποιημένος ή βρίσκεται σε κατάσταση Αναστολής λειτουργίας αλλά δεν είναι συνδεδεμένος σε παροχή εναλλασσόμενου ρεύματος, ενδέχεται να χάσετε όλα τα μη αποθηκευμένα δεδομένα.

- Αν αφήσετε τον υπολογιστή σας VAIO χωρίς να τον συνδέσετε σε παροχή εναλλασσόμενου ρεύματος για μεγάλο χρονικό διάστημα, απενεργοποιήστε τον υπολογιστή.

## Σημειώσεις για το μετασχηματιστή εναλλασσόμενου ρεύματος

- Χρησιμοποιείτε το μετασχηματιστή εναλλασσόμενου ρεύματος που παρέχεται με τον υπολογιστή σας VAIO ή γνήσια προϊόντα της Sony. Μην χρησιμοποιείτε οποιονδήποτε άλλο μετασχηματιστή εναλλασσόμενου ρεύματος, καθώς ενδέχεται να προκληθεί δυσλειτουργία.

- Μην συνδέετε το μετασχηματιστή εναλλασσόμενου ρεύματος σε συσκευή μετατροπής ρεύματος, για παράδειγμα σε μετασχηματιστή ταξιδίου. Ενδέχεται να προκληθεί υπερθέρμανση ή δυσλειτουργία.

- Αν το καλώδιο του μετασχηματιστή εναλλασσόμενου ρεύματος φθαρεί ή κοπεί, μην το χρησιμοποιείτε.

- Όταν χρησιμοποιείτε θυροσυνδετικό (δεν παρέχεται), βεβαιωθείτε ότι χρησιμοποιείτε τον καθορισμένο μετασχηματιστή εναλλασσόμενου ρεύματος. Διαφορετικά, τα δεδομένα που δεν έχουν αποθηκευτεί θα χαθούν.

## Σημειώσεις για την ενεργοποίηση του υπολογιστή σας VAIO

- Επειδή ο υπολογιστής σας VAIO περιέχει μαγνητικά εξαρτήματα, φυλάσσετε τα μαγνητικά μέσα αποθήκευσης, όπως τις δισκέτες, μακριά από τον υπολογιστή, καθώς ενδέχεται να καταστραφούν τα δεδομένα.

- Ο υπολογιστής σας VAIO θα εισέλθει αυτόματα σε κατάσταση Αναστολής λειτουργίας (με τις προεπιλεγμένες ρυθμίσεις) αν μετακινήσετε μαγνητικές συσκευές πιο κοντά στον υπολογιστή. Φυλάσσετε τις μαγνητικές συσκευές μακριά από τον υπολογιστή.

Σχετικό θέμα
Σύνδεση με παροχή ρεύματος
Ενεργοποίηση του υπολογιστή σας VAIO
Τερματισμός λειτουργίας του υπολογιστή σας VAIO
Επανεκκίνηση του υπολογιστή σας VAIO