Εγχειρίδιο χρήσης VAIO Σειρά SVS13A1/SVS1311/SVS1511

Εργασία

# Κρυπτογράφηση των δεδομένων σας με TPM (Infineon TPM Professional Package)
<Μοντέλα που διαθέτουν το τσιπ ασφαλείας TPM>

Μπορείτε να κρυπτογραφήσετε και να επαναφέρετε τα δεδομένα σας χρησιμοποιώντας τη δυνατότητα Trusted Platform Module (TPM) του Infineon TPM Professional Package.
Προτού χρησιμοποιήσετε το Infineon TPM Professional Package, ακολουθήστε αυτά τα βήματα για να πραγματοποιήσετε τις ρυθμίσεις.

1. Ενεργοποιήστε τον υπολογιστή σας VAIO και πατήστε το πλήκτρο F2 επανειλημμένα, έως ότου εξαφανιστεί το λογότυπο VAIO.

Εμφανίζεται η οθόνη ρύθμισης του BIOS. Αν δεν εμφανιστεί η οθόνη, επανεκκινήστε τον υπολογιστή και δοκιμάστε ξανά.

1. Πατήστε το πλήκτρο ή για να επιλέξετε την καρτέλα Security και στη συνέχεια αλλάξτε τη ρύθμιση Change TPM State σε Enable.

1. Πατήστε το πλήκτρο ή για να επιλέξετε Exit, επιλέξτε Exit Setup, και στη συνέχεια πατήστε το πλήκτρο Enter.

1. Αφού γίνει επανεκκίνηση του υπολογιστή σας VAIO, επιλέξτε Execute στο παράθυρο επιβεβαίωσης.

1. Συνδεθείτε στον υπολογιστή σας VAIO ως χρήστης με δικαιώματα διαχειριστή και κάντε διπλό κλικ στο πρόγραμμα εγκατάστασης στον φάκελο C:\Infineon\setup.exe.

Ξεκινά η εγκατάσταση του Infineon TPM Professional Package.
Αφού ολοκληρωθεί η εγκατάσταση, κάντε κλικ στο (Έναρξη), Όλα τα προγράμματα, Infineon Security Platform Solution, και Βοήθεια για να ανοίξετε το αρχείο βοήθειας, και στη συνέχεια πραγματοποιήστε τις δέουσες ρυθμίσεις.
Για κρυπτογράφηση των δεδομένων σας με το Infineon TPM Professional Package μετά τις ρυθμίσεις, ανατρέξτε στο Σημειώσεις σχετικά με την κρυπτογράφηση των δεδομένων σας (Infineon TPM Professional Package). [Πληροφ.]
Σημείωση

- Βεβαιωθείτε ότι έχετε προετοιμάσει το TPM με το Infineon TPM Professional Package όταν χρησιμοποιείτε ταυτόχρονα το BitLocker και το Infineon TPM Professional Package.

- Βεβαιωθείτε ότι έχετε γράψει τον κωδικό σας έτσι ώστε να μην τον ξεχάσετε κατά την προετοιμασία του TPM, και φυλάξτε τον σε ασφαλές μέρος έτσι ώστε οι άλλοι χρήστες να μην έχουν πρόσβαση σε αυτόν.
  Αν ξεχάζετε τον κωδικό σας, δε θα μπορέσετε ποτέ να επαναφέρετε τα δεδομένα που έχετε κρυπτογραφήσει με το TPM.

- Βεβαιωθείτε ότι δημιουργήσατε αντίγραφα ασφαλείας των αρχείων που δημιουργήθηκαν κατά την προετοιμασία του TPM (αρχειοθήκη αυτόματου αντιγράφου ασφαλείας, διακριτικό έκτακτης ανάκτησης, διακριτικό επαναφοράς κωδικού πρόσβασης, μυστικό αρχείο επαναφοράς κωδικού πρόσβασης, κτλ.). Διατηρήστε τα αρχεία αντιγράφων ασφαλείας σε ασφαλές μέρος, όπου δεν έχουν πρόσβαση άλλοι χρήστες.
  Αν χάσετε αυτά τα αρχεία, δε θα μπορέσετε να χρησιμοποιήσετε λειτουργίες όπως την επαναφορά των ρυθμίσεων TPM ή την επαναφορά του κωδικού πρόσβασης.

- Αν εκτελέσετε προετοιμασία χρήστη, βεβαιωθείτε ότι έχετε ορίσει ένα φάκελο για την αυτόματη δημιουργία αντιγράφων ασφαλείας αφού ολοκληρώσετε τον οδηγό προετοιμασίας χρήστη, και κάντε κλικ για να επιλέξετε το πλαίσιο ελέγχου Run automatic backup now για να ενημερώσετε τα αρχεία αντιγράφων ασφαλείας.
  Αν δεν ακολουθήσετε τις παραπάνω οδηγίες, η επαναφορά των δεδομένων σας χρησιμοποιώντας το αρχείο αντιγράφου ασφαλείας ενδέχεται να αποτύχει.

- Ένα αρχείο αντιγράφου ασφαλείας (κωδικός πρόσβασης ανάκτησης) για το BitLocker δεν δημιουργείται στο Infineon TPM Professional Package.