Εγχειρίδιο χρήσης VAIO Σειρά SVS13A1/SVS1311/SVS1511

Εργασία

# Τοποθέτηση/Αφαίρεση της μπαταρίας

Τοποθετήστε την μπαταρία στη θήκη της, στο κάτω μέρος του υπολογιστή σας VAIO.
Βεβαιωθείτε ότι εγκαταστήσατε την μπαταρία πριν χρησιμοποιήσετε τον υπολογιστή.
Μη χρησιμοποιείτε τον υπολογιστή χωρίς να έχετε τοποθετήσει την μπαταρία καθώς μπορεί να προκληθεί δυσλειτουργία στον υπολογιστή.

## Για να τοποθετήσετε την μπαταρία

1. Απενεργοποιήστε τον υπολογιστή σας VAIO, αποσυνδέστε το καλώδιο τροφοδοσίας και όλα τα καλώδια σύνδεσης και κλείστε το καπάκι της οθόνης LCD.

1. Γυρίστε ανάποδα τον υπολογιστή σας VAIO και αφαιρέστε το κάτω κάλυμμα.

Ξεβιδώστε τις δύο βίδες (1) με σταυροκατσάβιδο, στη συνέχεια σύρετε το κάλυμμα κατά τη φορά του βέλους (2).
Σημείωση

- Χρησιμοποιείτε κατσαβίδι που αντιστοιχεί στο μέγεθος της βίδας (όπως ένα κατσαβίδι ακριβείας).

- Μην αφαιρείτε ή χαλαρώνετε τις βίδες που δεν προσδιορίζεται ότι πρέπει να αφαιρεθούν καθώς μπορεί να προκληθεί δυσλειτουργία στον υπολογιστή σας VAIO.

- Να είστε προσεκτικοί έτσι ώστε να μη σας πέσουν οι βίδες που αφαιρέσατε στα ανοίγματα της θήκης της μπαταρίας του υπολογιστή σας VAIO.

- Να είστε προσεκτικοί έτσι ώστε να μην αγγίζετε τα καλώδια και τις προεξοχές εντός του γύρω της θήκης της μπαταρίας.

1. Σύρετε την µπαταρία στη θήκη της κατά τη φορά του βέλους.

1. Ωθήστε την μπαταρία μέσα στη θήκη της μπαταρίας.

Η μπαταρία ασφαλίζει στη θήκη της.

1. Επανατοποθετήστε το κάτω κάλυμμα.

Ωθήστε το κάλυμμα κατά τη φορά του βέλους (1) έτσι ώστε όλες οι γλωττίδες στο κάλυμμα να ταιριάζουν, στη συνέχεια επανατοποθετήστε και βιδώστε τις δύο βίδες (2).

## Για να αφαιρέσετε την μπαταρία

1. Απενεργοποιήστε τον υπολογιστή σας VAIO, αποσυνδέστε το καλώδιο τροφοδοσίας και όλα τα καλώδια σύνδεσης και κλείστε το καπάκι της οθόνης LCD.

1. Ακολοθήστε το βήμα 2 στο Για να τοποθετήσετε την μπαταρία.

1. Αφαίρεση της µπαταρίας.

Τραβήξτε το γλωττίδι στη θήκη της μπαταρίας κατά τη φορά του βέλους (1) και ενώ το κρατάτε, ανασηκώστε την μπαταρία κατά τη φορά του βέλους (2).
Σύρετε την µπαταρία μακριά από τη θήκη κατά τη φορά του βέλους (3).
Υπόδειξη

- Αν ο υπολογιστής σας VAIO δεν αναγνωρίσει την μπαταρία, ωθήστε και κρατήστε το πατημένο το κουμπί απενεργοποίησης στο κάτω μέρος του υπολογιστή για περίπου τρία δευτερόλεπτα με ένα λεπτό, ευθύ αντικείμενο (όπως π.χ. έναν συνδετήρα). Αν δεν επιλυθεί το πρόβλημα, αφαιρέστε την μπαταρία και επανατοποθετήστε την.
  Αν μια εκτεταμένη μπαταρία (δεν παρέχεται) είναι συνδεδεμένη στον υπολογιστή σας, αφαιρέστε την εκτεταμένη μπαταρία. Αν αυτό δεν επιλύσει το πρόβλημα, ωθήστε και κρατήστε το κουμπί απενεργοποίησης της μπαταρίας για περίπου τρία δευτερόλεπτα. Αν πάλι δεν λυθεί το πρόβλημα, αφαιρέστε την μπαταρία και επανατοποθετήστε τη για ακόμη μία φορά.

Σημείωση

- Αν αφαιρέσετε την μπαταρία ενώ ο υπολογιστής σας VAIO είναι ενεργοποιημένος ή βρίσκεται σε κατάσταση Αναστολής λειτουργίας και δεν είναι συνδεδεμένος στο μετασχηματιστή εναλλασσόμενου ρεύματος, θα χάσετε όλα τα δεδομένα που δεν έχουν αποθηκευθεί.
  Προτού αφαιρέσετε την μπαταρία, βεβαιωθείτε ότι ο υπολογιστής είναι απενεργοποιημένος.

Σχετικό θέμα
Φόρτιση της μπαταρίας
Σημειώσεις για τη χρήση της μπαταρίας
Τερματισμός λειτουργίας του υπολογιστή σας VAIO