Εγχειρίδιο χρήσης VAIO Σειρά SVS13A1/SVS1311/SVS1511

Συχνές ερωτήσεις

#### Τι πρέπει να κάνω αν δεν πραγματοποιείται ομαλή αναπαραγωγή των βίντεο;

- Συνιστάται να απενεργοποιήσετε την προστασία οθόνης.
  Αν είναι ενεργοποιημένη η προστασία οθόνης, ενδέχεται να ξεκινήσει κατά τη διάρκεια της αναπαραγωγής DVD και να αποτρέψει την επιτυχή εκτέλεση της αναπαραγωγής. Έχει διαπιστωθεί ότι ορισμένες προστασίες οθόνης αλλάζουν ακόμα και την ανάλυση ή τα χρώματα της οθόνης.

- Αν έχετε ορίσει ως έξοδο οθόνης τόσο την οθόνη του υπολογιστή όσο και μια εξωτερική οθόνη, αλλάξτε την ορίζοντας μία από τις δύο επιλογές.

- Αν έχετε ενεργοποιήσει τα Θέματα του Αero ως θέμα για την επιφάνεια εργασίας σας, αλλάξτε το τρέχον θέμα επιφάνειας εργασίας.
  Για πληροφορίες σχετικά με τον τρόπο αλλαγής του θέματος, ανατρέξτε στη Βοήθεια και υποστήριξη των Windows.

- Ορισμένα βίντεο ενδέχεται να μην προβάλλονται ομαλά, ανάλογα με τον τύπο ή το ρυθμό bit των βίντεο. Με τη μείωση της ανάλυσης οθόνης ενδέχεται να βελτιωθεί η απόδοση της αναπαραγωγής βίντεο. [Πληροφ.]

- Αν βρίσκεται σε εξέλιξη πρόσβαση δεδομένων σε μια κάρτα μνήμης (η ενδεικτική λυχνία πρόσβασης σε μέσο αποθήκευσης είναι αναμμένη), περιμένετε μέχρι να σταματήσει η πρόσβαση δεδομένων και, στη συνέχεια, επανεκκινήστε την αναπαραγωγή.

- Αν αναπαράγετε ένα βίντεο που είναι αποθηκευμένο στην κάρτα μνήμης, αντιγράψτε το στην ενσωματωμένη συσκευή αποθήκευσης και, στη συνέχεια, αναπαραγάγετε το αντιγραμμένο βίντεο.

- Ορισμένα πακέτα λογισμικού παιγνιδιών, μπορεί να μη λειτουργήσουν ομαλά. Αυτό το πρόβλημα μπορεί να διορθωθεί αν αλλάξετε τις ρυθμίσεις του ανεμιστήρα ψύξης στο VAIO Control Center. [Πληροφ.]