Εγχειρίδιο χρήσης VAIO Σειρά SVS13A1/SVS1311/SVS1511

Εργασία

# Σύνδεση/Αποσύνδεση θυροσυνδετικού

Μπορείτε να συνδέσετε τον υπολογιστή σας VAIO σε θυροσυνδετικό (δεν παρέχεται).

## Για σύνδεση θυροσυνδετικού

1. Απενεργοποιήστε τον υπολογιστή σας VAIO και όλες τις περιφερειακές συσκευές που είναι συνδεδεμένες στον υπολογιστή, και αποσυνδέστε τις συσκευές από τον υπολογιστή.

Υπόδειξη

- Αποσυνδέστε τον μετασχηματιστή εναλλασσόμενου ρεύματος και τα καλώδια που είναι συνδεδεμένα στη θύρα οθόνης και τη θύρα εξόδου HDMI του υπολογιστή σας VAIO. Δεν μπορείτε να συνδέσετε τον υπολογιστή σας VAIO στο θυροσυνδετικό ενώ αυτά τα καλώδια είναι συνδεδεμένα.

1. Συνδέστε το θυροσυνδετικό σε μια παροχή εναλλασσόμενου ρεύματος.

Συνδέστε το ένα άκρο του καλωδίου ρεύματος (1) στο μετασχηματιστή εναλλασσόμενου ρεύματος (2) και το άλλο άκρο σε μια πρίζα ρεύματος (3).
Στη συνέχεια, συνδέστε το καλώδιο από τον μετασχηματιστή εναλλασσόμενου ρεύματος (3) στην θύρα DC IN (4) του θυροσυνδετικου.
Η ενδεικτική λυχνία DC IN ανάβει.

1. Αφαιρέστε το κάλυμμα του συνδετήρα του θυροσυνδετικού από το κάτω μέρος του υπολογιστή σας VAIO.

Σημείωση

- Το κάλυμμα του συνδετήρα του θυροσυνδετικού μπορεί να παρουσιάσει δυσκολία στην αφαίρεση. Προσέξτε έτσι ώστε να μη κάνετε ζημιά στον υπολογιστή σας VAIO ή στο κάλυμμα ασκώντας υπερβολική δύναμη κατά την αφαίρεση του καλύμματος. Βεβαιωθείτε ότι φυλάξατε το κάλυμμα για μελλοντική χρήση.

1. Ευθυγραμμίστε τις πίσω κάτω γωνίες και την αριστερή πλευρά του υπολογιστή σας VAIO με τους οδηγούς που βρίσκονται στο θυροσυνδετικό.

Υπόδειξη

- Όταν είναι συνδεδεμένη στον υπολογιστή σας VAIO μια εκτεταμένη μπαταρία (δεν παρέχεται):
  Σύρετε τη γλωττίδα (1) κατά τη φορά του βέλους για να ανασηκώσετε τον σύνδεσμο (2) στο θυροσυνδετικό. Βεβαιωθείτε ότι η γλωττίδα έχει τοποθετηθεί στο άκρο όταν συνδέετε το θυροσυνδετικό.

- Όταν μια εκτεταμένη μπαταρία δεν είναι συνδεδεμένη στον υπολογιστή σας VAIO:
  Η σύνδεση του υπολογιστή ενώ ο συνδετήρας είναι στην ανασηκωμένη θέση μπορεί να κάνει ζημιά στους συνδετήρες. Βεβαιωθείτε ότι σύρατε τη γλωττίδα στην αντίθετη κατεύθυνση από αυτή του βέλους για να χαμηλώσετε τον συνδετήρα.

1. Χαμηλώστε απαλά τον υπολογιστή σας VAIO και πιέστε στην περιοχή που δείχνουν τα βέλη μέχρι ο υπολογιστής να ασφαλίσει.

Μη πιέζετε τον υπολογιστή σας VAIO κόντρα στο θυροσυνδετικό και μην ασκείτε πίεση στον υπολογιστή, καθώς κάτι τέτοιο μπορεί να προκαλέσει δυσλειτουργία τόσο στο θυροσυνδετικό όσο και στον υπολογιστή.
Σημείωση

- Βεβαιωθείτε ότι χρησιμοποιείτε τον καθορισμένο μετασχηματιστή εναλλασσόμενου ρεύματος για να συνδέσετε το θυροσυνδετικό σε μια πηγή εναλλασσόμενου ρεύματος.

- Φροντίζετε να απενεργοποιείτε τον υπολογιστή σας VAIO προτού τον συνδέσετε στο θυροσυνδετικό.

- Μην μετακινείτε τον υπολογιστή σας VAIO ενώ είναι συνδεδεμένος στο θυροσυνδετικό, γιατί αυτό μπορεί να αποσπαστεί το θυροσυνδετικό και να προκαλέσει τραυματισμό ή ζημιά τόσο στο θυροσυνδετικό όσο και στον υπολογιστή.

## Δημιουργία αντιγράφου ασφαλείας του υπολογιστή σας VAIO

Μπορείτε να δημιουργήσετε αντίγραφο ασφαλείας των δεδομένων σας στην ενσωματωμένη συσκευή αποθήκευσης στο θυροσυνδετικό.
Για να δημιουργήσετε αντίγραφο ασφαλείας των δεδομένων σας, ακολουθήστε τις οδηγίες που εμφανίζονται στην οθόνη όταν συνδέσετε τον υπολογιστή σας VAIO στο θυροσυνδετικό. Επιλέξτε την ενσωματωμένη συσκευή αποθήκευσης στο θυροσυνδετικό όταν σας ζητηθεί να επιλέξετε τοποθεσία αποθήκευσης των δεδομένων αντιγράφου ασφαλείας.
Υπόδειξη

- Πρέπει να ολοκληρώσετε την αρχική εγκατάσταση κατά την πρώτη δημιουργία αντιγράφου ασφαλείας των δεδομένων σας στο θυροσυνδετικό. Ακολουθήστε τις οδηγίες που εμφανίζονται στην οθόνη για να ολοκληρώσετε την αρχική εγκατάσταση.

Σημείωση

- Μην αποσυνδέετε τον υπολογιστή σας VAIO από το θυροσυνδετικό κατά τη διάρκεια της δημιουργίας αντιγράφου ασφαλείας.

- Όταν ορίσετε το χρονοδιάγραμμα για δημιουργία αντιγράφων ασφαλείας των δεδομένων σας στο παράθυρο Ρύθμιση αντιγράφου ασφαλείας, θα γίνει αυτόματα δημιουργία αντιγράφου ασφαλείας των δεδομένων σας. Αν αποσυνδέσετε τον υπολογιστή σας VAIO από το θυροσυνδετικό κατά τη διάρκεια του προγραμματισμένου χρόνου δημιουργίας αντιγράφου ασφαλείας, τα δεδομένα σας ενδέχεται να καταστραφούν. Για αποτρπή καταστροφής δεδομένων από αποσύνδεση του θυροσυνδετικού σε περίπτωση που διαλάθει της αντίληψής σας η δημιουργία αντιγράφου ασφαλείας στο παρασκήνιο, αλλάξτε ή ακυρώστε το χρονοδιάγραμμα δημιουργίας αντιγράφων ασφαλείας.

## Για αποσύνδεση θυροσυνδετικού

1. Απενεργοποιήστε τον υπολογιστή σας VAIO και όλες τις περιφερειακές συσκευές.

1. Ανασηκώστε τον υπολογιστή σας VAIO για να τον απομακρύνετε από το θυροσυνδετικό.

1. Επανατοποθετήστε το κάλυμμα του συνδετήρα του θυροσυνδετικού στο κάτω μέρος του υπολογιστή σας VAIO.

Σημείωση

- Βεβαιωθείτε ότι έχετε απενεργοποιήσει τον υπολογιστή σας VAIO πριν τον αποσυνδέσετε από το θυροσυνδετικό, για να αποφύγετε απώλεια μη αποθηκευμένων δεδομένων.

Σχετικό θέμα
Εξαρτήματα και χειριστήρια στο θυροσυνδετικό